регистрираното наименование, вече няма да отразява специфична „чешка традиция“, а главно традиция, която е обща за няколко държави — членки на ЕС, и трети държави.
 (25)
 Предложението да се промени наименованието на „Traditional Pražská šunka“ би означавало процедурата да започне от самото начало, което е непропорционално с оглед на съществуващите оправдани правни очаквания.
 (26)
 Във всички случаи защитата на храните с традиционно специфичен характер следва да се приспособява, като се вземат предвид интересите на производителите и операторите, които досега законно са използвали такива наименования. На основание член 15, параграф 1 от Регламент (ЕС) No 1151/2012, приложим по аналогия и към храните с традиционно специфичен характер, следва да се разреши да се използва в продължение на петгодишен преходен период наименованието „Pražská šunka“, без да се спазва продуктовата спецификация, както и да продължат да се пускат на пазара след изтичането на този петгодишен период несъответстващи на продуктовата спецификация продукти до изчерпване на наличните количества, за да се даде възможност за постепенно адаптиране към продуктовата спецификация. Тези продукти обаче следва да не се предлагат на пазара придружени от термините „храна с традиционно специфичен характер“, съкращението „ХТСХ“ или логото на ЕС.
 (27)
 С оглед на гореизложеното, наименованията „Пражка шунка“ (BG), „Jamón de Praga“ (ES), „Pražská šunka“ (CS/SK), „Prag Skinke“ (DA), „Prager Schinken“ (DE), „Praha sink“ (ET), „Χοιρομέρι Πράγας“ (EL), „Prague Ham“ (EN), „Jambon de Prague“ (FR), „Praška šunka“ (HR/SL/RS), „Prāgas šķiņķis“ (LV), „Prahos kumpis“ (LT), „Prágai minőségi sonka“ (HU), „Perżut ta' Praga“ (MT), „Praagse Ham“ (NL), „Szynka Praska“ (PL), „Fiambre de Praga“ (PT), „Jambon de Praga“ (RO), „Prahalainen kinkku“ (FI), „Pragskinka“ (SV), „Прашка шунка“ (RS) следва да бъдат вписани в регистъра на храните с традиционно специфичен характер.
 (28)
 Мерките, предвидени в настоящия регламент, са в съответствие със становището на Комитета по качеството на селскостопанските продукти,
 ПРИЕ НАСТОЯЩИЯ РЕГЛАМЕНТ:
 Член 1
 Наименованията „Пражка шунка“ (BG), „Jamón de Praga“ (ES), „Pražská šunka“ (CS/SK), „Prag Skinke“ (DA), „Prager Schinken“ (DE), „Praha sink“ (ET), „Χοιρομέρι Πράγας“ (EL), „Prague Ham“ (EN), „Jambon de Prague“ (FR), „Praška šunka“ (HR/SL/RS), „Prāgas šķiņķis“ (LV), „Prahos kumpis“ (LT), „Prágai minőségi sonka“ (HU), „Perżut ta' Praga“ (MT), „Praagse Ham“ (NL), „Szynka Praska“ (PL), „Fiambre de Praga“ (PT), „Jambon de Praga“ (RO), „Prahalainen kinkku“ (FI), „Pragskinka“ (SV), „Прашка шунка“ (RS) се регистрират като ХТСХ.
 Наименованията в първата алинея се използват за определяне на продукт от клас 1.2. Месни продукти (варени, осолени, пушени и др.) от приложение XI към Регламент за изпълнение (ЕС) No 668/2014 на Комисията (5).
 Член 2
 Консолидираната продуктова спецификация се съдържа в приложението към настоящия регламент.
 Член 3
 Регистрираните наименования могат да се използват за обозначаване на продукти, предлагани на пазара на територията на ЕС и несъответстващи на продуктовата спецификация за ХТСХ „Pražská šunka“, в продължение на пет години от датата на влизане в сила на настоящия регламент. Когато се използват по отношение на продукти, които не съответстват на продуктовата спецификация, тези наименования не могат да бъдат придружавани от термините „храна с традиционно специфичен характер“, „ХТСХ“ или от логото на ЕС.
 След изтичане на петгодишния период продуктите с регистрираното наименование, произведени преди